
PËR FILLIMIN E PROCEDURËS PËR NJË SHTESË NË VENDIMIN NR.46, DATË 10.8.2007 “PËR PËRCAKTIMIN E VLERËS SË GJOBAVE DHE  LLOGARITJES SË DËMIT QË DO TË APLIKOHEN NDAJ KLIENTËVE ME KUNDËRVAJTJE NË PËRDORIMIN E ENERGJISË ELEKTRIKE”

Në mbështetje të nenit 9 të ligjit nr.9072, datë 22.5.2003 “Për sektorin e energjisë elektrike”, të ndryshuar, vendimit të Bordit të Komisionerëve nr.44, datë 24.7.2007 “Për miratimin e rregullave të praktikës dhe procedurave të ERE-s”, neni 18, pika 1 germa “f”, të kësaj rregulloreje, Bordi i Komisionerëve të Entit Rregullator të Sektorit të Energjisë Elektrike (ERE), në mbledhjen e tij të datës 21.3.2008,  

VENDOSI:
 
1. Fillimin e procedurave për një shtesë në vendimin nr.46, datë 10.8.2007 “Për përcaktimin e  vlerës së gjobave dhe  llogaritjes së dëmit që do të aplikohen ndaj klientëve me kundërvajtje në përdorimin e energjisë elektrike”.
2. Ngarkohet Drejtoria  Juridike dhe e Mbrojtjes së Konsumatorit, Drejtoria  e Tarifave dhe Çmimeve  për ndjekjen e procedurave.
Ky vendim hyn në fuqi menjëherë. 
Ky vendim botohet në Fletoren Zyrtare.  	
KRYETARI I ERE-S
Bujar Nepravishta
